
Për një shtesë në udhëzimin e Këshillit të Ministrave nr.10, datë 17.8.1993 “Për prokurimin me fonde shtetërore në projektimin dhe zbatimin e ndërtimeve publike”

Me propozimin e Ministrisë së Bujqësisë dhe të Ushqimit, Këshilli i Ministrave

V e n d o s i:

Në udhëzimin e Këshillit të Ministrave nr.10, datë 17.8.1993, në kreun IV “Sipërmarrja” shtohet pika 10 me këtë përmbajtje:
“Për rehabilitimin e veprave ujitëse e kullimit, mbrojtjes nga gërryerjet dhe veprave në vazhdim me vlerëderi në 5 milionë lekë prokurimi do të kryhet:
a)Me ankand të drejtpërdrejtë me drejtoritë e ujërave të rretheve përkatëse.
b)Me ankand të kufizuar me pjesëmarrje të subjekteve vendase, zgjedhja e të cilave bëhet  ndërmjet jo më pak se tri ofertave të apraqitura, pranimi i të cilave bëhet jo më pak se 10 ditë nga data e njoftimit.
Ky vendim hyn në fuqi menjëherë dhe i shtrin efektet nga data 1 janar 1995.

Kryetari i Këshillit të Ministrave
Aleksandër Meksi



